สหรัฐรับรองคำประกาศของสหประชาชาติ ให้เลิกถือปฏิบัติต่อคนรักเพศเดียวกัน
ในวันพุธ ทางการสหรัฐแสดงความสนับสนุนอย่างเป็นทางการ รับรองคำประกาศขององค์การสหประชาชาติ ที่เรียกร้องมีการเลิกแบ่งแยกถือปฏิบัติต่อคนรักเ
คำประกาศของสหประชาชาติดังกล่าวมุ่งต่อต้านโทษทางอาญาต่อคนรักเพศเดียวกันทั่วโลก ประธานาธิบดีบารัคโอบามา รับรองคำแถลงของสมัชชาใหญ่สหประชาชาติ ที่ให้ประนามการละเมิดสิทธิมนุษยชน ที่ถือตามความหักเหทางเพศ เมื่อมีการนำแถลงการณ์ดังกล่าวซึ่งเป็นข้อเสนอของฝรั่งเศสกับเนเธอร์แลนด์ มาให้ที่ประชุมสมัชชาใหญ่สหประชาชาติออกเสียงในเดือนธันวาคมนั้น มีประเทศสมาชิกสหประชาชาติลงนามรับรอง 66 ประเทศรวมทั้งประเทศภาคีสหภาพยุโรปทั้งหมด และประเทศพันธมิตรของสหรัฐ อย่าง ญี่ปุ่นออสเตรเลีย และอิสราเอล รวมอยู่ด้วย แต่บรรดาประเทศมุสลิมคัดค้านอย่างกว้างขวาง ตอนนั้นรัฐบาลประธานาธิบดีจอร์จบุชปฏิเสธที่จะลงนาม ด้วยเหตุผลที่ว่า มาตรการดังกล่าวอาจทำให้รัฐบาลกลางของสหรัฐมีพันธกรณีที่จะต้องลบล้างกฏหมายของแต่ละรัฐของสหรัฐเกี่ยวกับประเด็นเรื่องนี้ อย่างกรณีที่คนรักเพศเดียวกัน ถูกแบ่งแยกถือปฏิบัติโดยเจ้าของบ้านเช่าหรือนายจ้าง เป็นต้น อย่างไรก็ตามโฆษกกระทรวงการต่างประเทศสหรัฐกล่าวว่า จากการที่รัฐบาลประธานาธิบดีโอบามาพิจารณาทบทวนภายในองค์การต่างๆแล้ว เห็นว่าการรับรองคำประกาศของสหประชาชาติ ที่ให้เลิกการแบ่งแยกถือปฏิบัติต่อคนรักเพศเดียวกันนั้นไม่ได้ทำให้รัฐบาลกลางมีพันธกรณีในทางกฏหมายแต่อย่างใด ทางการสหรัฐจึงยินดีร่วมกับประเทศอื่นๆที่ประกาศต่อต้านการละเมิดสิทธิ โดยถือตามความหันเหทางเพศ ประเทศที่คัดค้านคำแถลงของสหประชาชาติดังกล่าวมีเกือบ 60 ประเทศ รวมทั้งสมาชิกองค์การที่ประชุมกลุ่มประเทศอิสลามแล้วก็มีรัสเซียและจีนรวมอยู่ด้วย ตามข้อมูลของบรรดาผู้สนับสนุนคำประกาศขององค์การสหประชาชาตินั้น ความสัมพันธ์ที่เห็นชอบด้วยกันทั้งสองฝ่าย ของคนรักเพศเดียวกันเป็นการทำผิดทางอาญาในมากกว่า 70 ประเทศ และในหลายประเทศการกระทำแบบรักเพศเดียวกันอาจมีโทษถึงแก่ชีวิต